Virksomhedernes risiko for at blive hacket er steget voldsomt over de seneste 2 år. Hackernes interesse for særligt mindre virksomheder er steget gevaldigt – og man skal ifølge SMVdanmark huske på, at hvis noget har værdi for virksomheden, har det også værdi for en hacker. Alle brancher kan blive ramt.
Danske virksomheder er særligt sårbare, fordi Danmark er det land i EU, hvor flest mindre virksomheder har digitaliseret deres arbejdsgange. Den høje digitaliseringsgrad blandt virksomhederne åbner for flere indgange, som hackerne kan benytte, hvis ikke man beskytter sig tilstrækkeligt.